Document ID: 31996R2231

Uredba Komisije (ES) št. 2231/96
z dne 22. novembra 1996
o spremembi prilog I, II, III, IV, V, VI, VII, VIII, IX in XI Uredbe Sveta (EGS) št. 3030/93 o skupnih pravilih za uvoz nekaterih tekstilnih izdelkov s poreklom iz tretjih držav
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1], kakor je bila nazadnje spreminjena z Uredbo Komisije (ES) št. 941/96 [2], in zlasti člena 19 v zvezi s členom 17,
ker so bile v kombinirani nomenklaturi uvedene spremembe, ki se uporabljajo od 1. januarja 1996;
ker je Svet dne 22. decembra 1995 [3] sprejel sklep, da se začasno uporablja Protokol o trgovini s tekstilom, sklenjen s Slovenijo;
ker je Svet dne 18. decembra 1995 [4] sprejel sklep, da se začasno uporablja sporazum, ki spreminja in obnavlja sporazum o trgovini s tekstilnimi izdelki, sklenjen z Vietnamom;
ker je Svet dne 22. decembra 1995 [5] sprejel sklep, da se začasno uporabljata dva sporazuma v obliki potrjenih zapisnikov o trgovini s tekstilnimi izdelki, sklenjena z Vietnamom;
ker je Svet 22. decembra 1995 sprejel sklep o začasni uporabi sporazuma o spremembah in obnovitvi dogovora o trgovini s tekstilnimi izdelki, sklenjenega z Marokom;
ker je Svet 22. decembra 1995 [6] sprejel sklep o začasni uporabi sporazuma o spremembi in, po potrebi, obnovitvi sporazumov in protokolov o trgovini s tekstilnimi izdelki, sklenjenih z Bolgarijo, Kitajsko, Češko republiko, Slovaško in Uzbekistanom;
ker je Svet 22. decembra 1995 sprejel sklep o začasni uporabi sporazuma o spremembah in obnovitvi dogovorov o trgovini s tekstilnimi izdelki, sklenjenih z Egiptom, Malto in Tunizijo;
ker je Svet 22. decembra 1995 [7] sprejel sklep o začasni uporabi sporazuma o spremembah in obnovitvi sporazuma o trgovini s tekstilnimi izdelki, sklenjenim z Rusko federacijo;
ker je Svet 22. decembra 1995 [8] sprejel sklep o začasni uporabi sporazuma o spremembah in, po potrebi, obnovitvi sporazumov in protokolov o trgovini s tekstilnimi izdelki, sklenjenih z Belorusijo, Madžarsko, Poljsko, Romunijo in Ukrajino;
ker je Svet 22. decembra 1995 sprejel Uredbo (ES) št. 3060/95 o režimu uvoza nekaterih tekstilnih izdelkov s poreklom iz Tajvana [9];
ker dogovori s Turčijo glede tekstila in oblačil prenehali veljati z začetkom veljavnosti carinske unije med Evropsko skupnostjo in Turčijo 1. januarja 1996;
ker je Svet 26. februarja 1996 [10] sprejel sklep o sklenitvi dogovorov za področje dostopa na trg z Indijo in Pakistanom;
ker je Svet 16. septembra 1996 [11] sprejel sklep, o začasni uporabi sporazumov o spremembah in obnovitvah sporazumov o trgovini s tekstilnimi izdelki, sklenjenih z Armenijo, Azerbajdžanom, Gruzijo, Kazahstanom, Kirgizistanom, Moldavijo, Tadžikistanom in Turkmenistanom;
ker je po pristopu novih članic k Svetovni trgovinski organizaciji (STO) treba spremeniti seznam članic Svetovne trgovinske organizacije;
ker je zaradi vseh zgoraj navedenih razlogov treba priloge I, II, III, IV, V, VI, VII, VIII, IX in XI k Uredbi (EGS) št. 3030/93 spremeniti in upoštevati uvedene spremembe, ki se uporabljajo pri uvozu nekaterih tekstilnih izdelkov s poreklom iz tretjih držav v Skupnost, v smislu člena 19 Uredbe (EGS) št. 3030/93;
ker so vsi zgoraj navedeni sporazumi in dogovori, na podlagi določil in pogojev bodisi sklepa Sveta v zvezi z njihovo sklenitvijo ali začasno uporabo oziroma sporazuma ali dogovora, veljavni in se uporabljajo od različnih datumov pred datumom začetka veljavnosti te uredbe; ker člen 20 Uredbe (EGS) št. 3030/93 določa, da omenjena uredba skupaj s prilogami "v nobenem primeru ne predstavlja odstopanja od določb dvostranskih sporazumov, protokolov ali dvostranskih dogovorov o trgovini s tekstilom, ki jih je Skupnost sklenila s tretjimi državami iz Priloge II, ali od ATC za članice STO iz Priloge XI, in ki prevladajo v primerih nasprotujočih si določb"; ker zato ni nujno, da ta uredba velja za nazaj;
ker so ukrepi, predvideni s to uredbo, v skladu z mnenjem odbora za tekstil,
SPREJELA NASLEDNJO UREDBO:
Člen 1
Priloga I Uredbe (EGS) št. 3030/93 se nadomesti s Prilogo I te uredbe.
Priloga II Uredbe (EGS) št. 3030/93 se nadomesti s Prilogo II te uredbe.
Priloga III Uredbe (EGS) št. 3030/93 se nadomesti s Prilogo III te uredbe.
Priloga IV Uredbe (EGS) št. 3030/93 se nadomesti s Prilogo IV te uredbe.
Priloga V Uredbe (EGS) št. 3030/93 se nadomesti s Prilogo V te uredbe.
Priloga VI Uredbe (EGS) št. 3030/93 se nadomesti s Prilogo VI te uredbe.
Priloga VIa in Tabela A Priloge VIa Uredbe (EGS) št. 3030/93 sta razveljavljeni.
Priloga VII Uredbe (EGS) št. 3030/93 se nadomesti s Prilogo VII te uredbe.
Priloga VIII Uredbe (EGS) št. 3030/93 se nadomesti s Prilogo VIII te uredbe.
Priloga IX Uredbe (EGS) št. 3030/93 se nadomesti s Prilogo IX te uredbe.
Priloga XI Uredbe (EGS) št. 3030/93 se nadomesti s Prilogo X te uredbe.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. novembra 1996

Labels: 1
3
5